ബില് നല്കരുതെന്നു പ്രതിപക്ഷം വികസനവിരുദ്ധ നിലപാടെന്നു ഭരണപക്ഷം നിലന്പൂര്: നിലന്പൂര് നഗരസഭയിലെ മയ്യന്താനി, വെളിയംതോട്, മുക്കട്ട, ചന്തക്കുന്ന് തോടുകളുടെ നവീകരണ പ്രവൃത്തികളില് വന് ക്രമക്കേടും അഴിമതിയും നടന്നതായി കാണിച്ച് പ്രതിപക്ഷം പരാതി നല്കിയ സാഹചര്യത്തില് പ്രസ്തുത പ്രവൃത്തിയുടെ ബില്ല് അനുവദിച്ചു നല്കരുതെന്നു പ്രതിപക്ഷ അംഗങ്ങള് ആവശ്യപ്പെട്ടു. നഗരസഭാംഗങ്ങള് വിജിലന്സ് ആന്ഡ് ആന്റി കറപ്ഷന് ബ്യൂറോക്കും ഓംബുഡ്സ്മാനുമാണ് നേരത്തേ പരാതി നല്കിയിരുന്നത്. ഇതിന്റെ വെളിച്ചത്തില് മലപ്പുറം വിജിലന്സ് വിഭാഗം നഗരസഭയില് പ്രാഥമിക അന്വേഷണത്തിനായി എത്തിയിരുന്നു. ഇന്നലെ ചേര്ന്ന കൗണ്സില് യോഗത്തില് 4980.28 രൂപയുടെ ബില്ല് പാസാക്കിയെടുക്കുവാന് വന്നതിനെതിരേ പ്രതിപക്ഷം വിയോജനക്കുറിപ്പ് രേഖപ്പെടുത്തി. ബില് നല്കിയാല് തീരുമാനത്തിനു അനുകുലമായ മുഴുവന് ആളുകള്ക്കും മുനിസിപ്പല് ചട്ടങ്ങളും നിയമങ്ങള് പ്രകാരം ബാധ്യതയുണ്ടാകും. നഗരസഭയ്ക്ക് ഉണ്ടാകുന്ന നഷ്ടം ഇവരില് നിന്നു ഈടാക്കണമെന്നും വിജിലന്സ് കോടതിയെ സമീപിക്കുമെന്നും പ്രതിപക്ഷം അറിയിച്ചു. നഗരസഭയിലെ പ്രതിപക്ഷത്തിന്റെ വികസന വിരുദ്ധ നിലപാടുകള് പൊതുജനം വിലയിരുത്തുമെന്ന് ഭരണസമിതി യോഗത്തില് ഭരണപക്ഷം അഭിപ്രായപ്പെട്ടു. നിലന്പൂരിലെ ജനങ്ങളുടെ വര്ഷങ്ങളായുള്ള ആവശ്യമായിരുന്ന തോടുകളുടെ പ്രവൃത്തി നടത്തി കൊടുത്തതിനാണ് ഇപ്പോള് വിജിലന്സ് പരാതിയുമായി ഇറങ്ങിയതെന്നു ഭരണപക്ഷ അംഗങ്ങള് ചൂണ്ടിക്കാട്ടി. നിലന്പൂര് നഗരസഭയെ മാലിന്യ മുക്തമാക്കുന്നതിന്റെ ഭാഗമായി സന്പൂര്ണ മാലിന്യ സംസ്കരണ പദ്ധതിയുടെ ഉദ്ഘാടനം ഗാന്ധിജയന്തി ദിനമായ ഒക്ടോബര് രണ്ടിന് നടത്താനും യോഗം തീരുമാനിച്ചു. നഗരസഭയുടെ ഉള്ഗ്രാമങ്ങളില് തെരുവു വിളക്കുകള് സ്ഥാപിക്കും. ജനകീയ ആസൂത്രണ പദ്ധതി രജത ജൂബിലിയുടെ ഭാഗമായി 1995 മുതല് 2020 വരെ നിലന്പൂര് പഞ്ചായത്ത് ആയിരുന്നപ്പോഴും നഗരസഭയായപ്പോഴും ഭരണത്തിന് നേതൃത്വം നല്കിയ എന്. വേലുക്കുട്ടി, ആര്യാടന് ഷൗക്കത്ത്, പദ്മിനി ഗോപിനാഥ് എന്നിവരെ ആദരിക്കുമെന്ന് നഗരസഭാധ്യക്ഷന് മാട്ടുമ്മല് സലീം പറഞ്ഞു.